open-index/open-wikipedia-markdown huggingface dataset:
Injektio (lääketiede)

**Injektiolla** tarkoitetaan lääketieteessä nestemäisen lääkevalmisteen antotapaa käyttäen injektioruiskua ja siihen kiinnitettyä onttoa injektioneulaa. Injektion anto on eräs yleisimmistä hoitotoimista terveydenhuollossa.

Pitkävaikutteista injektiovalmistetta kutsutaan nimellä depotinjektio (esimerkiksi pitkävaikutteinen insuliini, flufenatsiini, risperidoni). Nestemäisen lääkevalmisteen (esimerkiksi nesteytyksessä keittosuolaliuoksen) antamista suonensisäisesti tiputuspussia tai -pulloa käyttäen kutsutaan infuusioksi.

## Syitä injektion antoon
Lääkeaineen antamista injektiona kutsutaan *parenteraaliseksi* (’suolen ohittavaksi’) antotavaksi. 

Potilas voi olla kykenemätön ottamaan lääkettä suun kautta, jos hän on pahoinvoiva, kouristeleva tai tajuton, eikä hänellä ole nenä-mahaletkua. Tällöin voidaan turvautua injektioon, mikäli lääkkeen antaminen muutakaan reittiä käyttäen, esimerkiksi rektaalisesti peräpuikkona tai peräruiskeena ei ole mahdollista. Joissakin tapauksissa imeytymishäiriö tai vastaava tekijä, kuten ns. *[[Sisäinen tekijä|sisäisen tekijän]]* puutos B<sub>12</sub>-vitamiinin puutostilan taustalla, voi estää imeytymisen ruoansulatuskanavassa, jolloin injektio on ainoa käytettävissä oleva hoitomuoto. Jotkin lääkeaineet hajoavat tai muuttuvat ruoansulatuskanavassa epäaktiivisiksi tai eivät imeydy suolen läpi, joten ne on injisoitava (esimerkiksi hepariini ja leptiini).

Laskimoon injisoimalla lääkeaine siirtyy verenkiertoon nopeammin kuin suun tai peräsuolen kautta, jolloin potilaan tila saadaan kohenemaan nopeasti, mistä on hyötyä etenkin ensi- ja tehohoidossa.

Joissakin tapauksissa lääkeaineen vaikutus on tarpeen rajata tietylle alueelle injektion avulla. Paikallis- tai johtopuudutuksessa puudutusvaikutus saadaan aikaan toivotulle alueelle injektoimalla puuduteaine kudokseen, hermoon tai hermojuureen. Vastaavasti esimerkiksi erektiohäiriön hoidossa käytetään verisuonia laajentavia lääkeaineita, jotka injektoidaan suoraan siittimen paisuvaiskudokseen.

Myös rokotukset annetaan yleensä injektoimalla rokote lihakseen.

## Injektion antoreittejä
*intraspinaalinen (selkäydinkanavaan)
*intramuskulaarinen (lihakseen)
*intravenoosinen (laskimoon)
*subkutaaninen (ihon alle)
*intra-arteriaalinen (valtimoon)
*intrakutaaninen (ihon sisään)

## Historia
Maailman ensimmäisen injektion verisuoneen suoritti englantilainen arkkitehti Christopher Wren vuonna 1656. Hän antoi koe-eläimenä toimineelle koiralle oopiumia suoneen. Modernit injektioneulat ja ruiskut kehitettiin 1800-luvulla. 

## Katso myös
* Suonensisäinen käyttö

## Lähteet
Jokioisten voimalaitos

**Jokioisten voimalaitos** on pienvesivoimalaitos Jokioisissa, Loimijoessa. Alun perin voimalaitos tuotti sähköä lähinnä Ferraria Oyn tarpeisiin. 

Monien muiden kaltaistensa laitosten tavoin 1920-luvulla rakennettu voimalaitos suljettiin kannattamattomana, ja laitos oli pitkään tyhjillään. Vuonna 1999 rakennuksen pohjakerrokseen rakennettiin nykyaikainen vesivoimalaitos, jossa on ns. putkiturbiinit. Voimalan vesi tulee patoaltaalta alkuperäisen kaltaista, noin sata metriä pitkää, osin puista, osin kallioon hakattua kourua pitkin.

Laitoksen modernisoi Oy Vesirakentaja, ja laitteiston toimitti Waterpumps WP Oy. Voimalaitosta varten oli perustettu Jokioisten Voima Oy, joka oli alun perin Espoon Sähkö Oy:n omistuksessa, myöhemmin E.ON Finlandin ja sittemmin Fortum Power and Heat Oy:n omistama. Vuodesta 2012 alkaen laitos on ollut Koskienergia Oy:n hallinnassa.

Voimalarakennus on suojeltu. Konsta Korpelan diplomityössä vuodelta 2020 pohditaan voimalan tulevia mahdollisuuksia. Kunta päätti vuonna 2022 myydä 100 eurolla Jokioisten vesivoimalaitoksen (Ferrarian voimalaitos) rakennuksen Jokirannan Kiinteistöpalvelut Oy:lle. Oikaisuvaatimuksesta huolimatta kunta ei muuttanut päätöstä.

## Lähteet

## Aiheesta muualla
* Voimalaitoksen tiedot Oy Vesirakentajan sivulla.
6,35 mm Browning

**6,35 mm Browning** (tunnettu myös nimillä .25 ACP (Automatic Colt Pistol) ja 6,35 × 16mmSR) on John Browningin vuonna 1906 suunnittelema puolilaippainen, keskisytytteinen 6,35 mm:n pistoolinpatruuna.

Saksalainen Decker tuotti myös revolvereita tälle patruunalle, tunnetumpi se on kuitenkin ns. "liivintaskupistoolien" patruunana. Colt Model 1908 Vest sekä Raven MP-25 ja Walther M9 ovat tälle patruunalle suunniteltuja.

6,35 mm Browningia käyttävät aseet ovat pienikokoisina helposti piilotettavia itsepuolustusaseita, joiden luvallisia käyttäjiä ovat esimerkiksi turvamiehet. Myös sotilaiden vara-aseissa on käytetty tätä kaliiperia. 

## Lähteet
9×17 mm Browning court

**9×17 mm Browning court** (tunnettu myös muun muassa nimillä **.380 ACP (Automatic Colt Pistol)**, **9 mm Browning Short**, **9 mm Short**, **9 mm Kurz** ja **9x17 mm**) on yhdysvaltalaisen John Moses Browningin Coltille vuonna 1908 suunnittelema urakantainen, keskisytytteinen pistoolin patruuna.

## Lähteet
7,65×17 mm Browning

**7,65×17 mm Browning** (tunnettu myös muun muassa nimillä **.32 ACP** ja **7,65×17mm Browning SR**) on John Moses Browningin suunnittelema puolilaippainen, keskisytytteinen pistoolin patruuna.

Browning suunnitteli patruunan ensimmäistä itselataavaa pistoolimalliaan, myöhempää FN Browning M1900 varten vuosina 1896 - 1897, Yhdysvalloissa patruuna esiteltiin hänen Colt's Manufacturing Companylle suunnittelemansa Colt Model 1903 -pistoolin myötä ja sai siellä nimekseen aseen valmistajan mukaisesti .32 Automatic Colt Pistol (.32 ACP).

## Lähteet
AFC Eskilstuna

**AFC Eskilstuna** on ruotsalainen vuonna 2005 perustettu jalkapalloseura Solnasta, Suur-Tukholmasta. Joukkue pelaa Ruotsin toiseksi korkeimmalla sarjatasolla Superettanissa ja sen kotikenttä on Skytteholms IP-stadion, jonne mahtuu 3,500 katsojaa. Vuoteen 2012 asti seura tunnettiin nimellä **Väsby United**, joka syntyi kun Väsby IK ja Café Opera liittyivät yhteen. Väsby United sai Café Operan paikan Superettanissa. Vuonna 2013 joukkue vaihtoi kotipaikkaansa Upplands Väsbyn kunnasta Solnaan. Joukkue on solnalaisen AIK:n farmiseura.

## Entisiä valmentajia

*  Özcan Melkemichel
*  Per Olsson

## Aiheesta muualla
* Seuran kotisivut
Richard Smalley

**Richard Errett Smalley** (6. kesäkuuta 1943 Akron – 28. lokakuuta 2005 Houston) oli yhdysvaltalainen kemisti. Hän sai Nobelin kemianpalkinnon vuonna 1996 fullereenin löytämisestä. Smalley jakoi palkinnon Robert Curlin ja Harold Kroton kanssa.

Curl opiskeli Michiganin yliopistossa ja suoritti alemman korkeakoulututkinnon vuonna 1965. Ennen kuin hän jatkoi opintojaan, hän työskenteli teollisuuden palveluksessa. Filosofian tohtorin arvon hän sai vuonna 1973 Princetonin yliopistosta. Smalley jatkoi tohtorintutkinnon jälkeisiä opintoja (post doc)  Chicagon yliopistossa, jossa hän kehitti laserspektroskopiamenetelmiä yhdessä Lennart Whartonin ja Donald Levyn kanssa.

Smalleyn fysiaalisen kemian tutkimukset kohdistuivat epäorgaanisiin ja puolijohderykelmiin. Tutkimuksissaan hän käytti silloin uutta massaspektoskopia menetelmää, joka perustui ionien resonanssiin syklotronissa. Robert Curl esitteli Smalleyn Harold Krotolle, joka arveli että tekniikkaa voisi soveltaa avaruuden pimeän aineen tutkimiseen. Tämä yhteistyö johti C60-molekyylin löytymiseen.

Smalleyn viimeisimät tutkimukset kohdistuivat nanoteknologiaan, erityisesti hillinanoputkiin. Smalley kehitti ryhmineen tavan syntetisoida nanoputkia korkeassa paineessa hiilimonoksidista. Smalley oli näkyvä kokoojateorian vastustaja. Hän perusti vuonna 2000 Carbon Nanotechnologies Inc. -yrityksen, jotta hänen tieteelliset löydöksensä hyödyttäisivät ihmiskuntaa.

Viimeisinä vuosinaan Smalley puhui voimakkaasti puhtaan energian puolesta. Hänen mukaansa koulutus on tässä tärkeässä asemassa. Vuonna 1999 Smalleyllä havaittiin Non-Hodgkinin lymfooma, joka myöhemmin kehittyi krooniseksi lymfaattiseksi leukemiaksi johon hän kuoli vuonna 2005.

## Lähteet
Yrjö Karanko

**Yrjö Pietari Karanko** (ent. **Krank**; 1. elokuuta 1883 Kivijärvi – 21. marraskuuta 1957 Haapavesi) oli suomalainen hengellisen musiikin säveltäjä ja kanttori. Hänen tuotantoonsa kuuluivat esimerkiksi ”Eksyneen laulu”, ”Sydämellä Jeesuksen” ja ”Musta poika Afrikan”.

Yrjö Karangon isä oli Kivijärven kirkkoherra Frans Petter Krank. Karanko opiskeli musiikkia muun muassa Sibelius-Akatemiassa Oskar Merikannon ja Erkki Melartinin johdolla. Kansakoulunopettajaksi Karanko valmistui Kajaanin seminaarista, ja hän työskenteli Haapavedellä. Hän toimi myös suomentajana. Vuosina 1912–1915 hän teki tutkimusmatkan Yhdysvaltoihin.

## Lähteet
Slavonia

**Slavonia** on Kroatian itäisin suuralue. Se on alavaa maanviljelys- ja metsätalousaluetta, jonka rajoilla virtaa kolme jokea: Tonava idässä, Drava pohjoisessa ja Sava etelässä. Vuonna 2001 Slavoniassa oli yhteensä 891&thinsp;259 asukasta. Suurin kaupunki on Osijek, jossa on noin 115&thinsp;000 asukasta. 

Slavonia on historian kuluessa kuulunut moneen eri valtakuntaan. Viimeksi Kroatian sodan aikana Operaatio Salamassa 1995 kroaatit valtasivat Slavonian länsiosan serbeiltä. Itäosa oli YK:n erityisalue, ja se liitettiin Kroatiaan 1998.

Alueella on jonkin verran öljy- ja maakaasuvaroja, mutta elintarviketeollisuus on sen johtava teollisuuden ala. Vehnä ja maissi ovat tärkeimmät viljelykasvit.

Slavonia jaetaan viiteen piirikuntaan eli županiin:
* Virovitica-Podravina 	Virovitičko-podravska županija
* Požega-Slavonia 	Požeško-slavonska županija
* Brod-Posavina	Brodsko-posavska županija
* Osijek-Baranja	Osječko-baranjska županija
* Vukovar-Syrmia 	Vukovarsko-srijemska županija

## Lähteet

## Aiheesta muualla
Poreč

**Poreč** () on kaupunki Istrian piirikunnassa Kroatian pohjoisosassa. Se on vanha satamakaupunki, jonka luonnonsatamaa suojaa pieni Sveti Nikolan saari. Kaupungissa asui vuoden 2018 arvion mukaan 17&nbsp;502 asukasta, mutta kesäkaudella asukkaiden määrä jopa kolminkertaistuu.

Jo 200-luvulla eaa. roomalaiset rakensivat Porečiin castran eli linnoitetun sotilasleirin. Siitä kasvoi kaupunki keisari Augustuksen valtakaudella. Roomalaisten jälkeen kaupunkia hallitsivat ostrogootit, Bysantti, frankit ja Venetsia. Itävalta-Unkari hallitsi kaupunkia pitkään vuoteen 1918, mutta vuosina 1797–1814 se oli Napoleonin hallussa. Ensimmäisen maailmansodan jälkeen Poreč kuului Italiaan. Mussolinin kukistumisen jälkeen 1943 kaupunki kuului Saksaan, vuodesta 1945 Jugoslaviaan ja vuodesta 1991 itsenäiseen Kroatiaan.

Kristinusko sai jalansijaa Porečissa jo 300-luvulla. Bysanttilaiselta ajalta säilynyt Eufrasiuksen basilikan episkopaalinen rakennusryhmä Porečin kaupungin historiallisessa keskustassa on kuulunut Unescon maailmanperintöluetteloon vuodesta 1997. 500-luvulla rakennettu piispa Eufrasiuksen basilika on maailman parhaiten säilyneitä varhaiskristillisiä kirkkoja, ja se tunnetaan etenkin kultaisista mosaiikeistaan.

## Lähteet

## Aiheesta muualla
* Kaupungin verkkosivut
Willie Garson

**Willie Garson** (20. helmikuuta 1964 – 21. syyskuuta 2021) oli yhdysvaltalainen näyttelijä. Hänet tunnettiin varsinkin Stanford Blatchin roolista televisiosarjassa *[[Sinkkuelämää]]*, mutta hän oli esiintynyt myös lukuisissa muissa televisiosarjoissa ja elokuvissa, kuten *[[Frendit|Frendeissä]]* ja elokuvassa *[[Sekaisin Marista]]*. 

## Lähteet

## Aiheesta muualla
*
Vesa Kietäväinen

**Vesa Tapio Kietäväinen** (s. 25. huhtikuuta 1962 Sodankylä) on suomalainen näyttelijä. Hän esiintyi televisiosarjoissa *[[Metsolat]]* ja *[[Taivaan tulet (televisiosarja)|Taivaan tulet]]*. Hänellä on kiinnitys Tampereen Työväen Teatteriin.

## Filmografia
### Elokuvat

### Televisiosarjoja

## Lähteet

## Aiheesta muualla
*
Klaus Ostwald

**Klaus Ostwald** (s. 26. elokuuta 1958 Bad Elster) on saksalainen mäkihyppääjä, joka edusti urallaan Itä-Saksaa.

Ostwald saavutti MM-kilpailuista hopeaa Engelbergin joukkuemäestä vuonna 1984 ja pronssia vuotta myöhemmin Seefeldistä. Parhaimmillaan hän on yltänyt henkilökohtaisessa kilpailussa neljänneksi Oslon 1982 suurmäessä. Hänen suurin saavutuksensa Lentomäen MM-kulta Harrachovissa 1983.

Maailmancupissa Ostwald voitti kaksi osakilpailua ja sijoittui kymmenen kertaa palkintokorokkeelle, hän sijoittui kokonaiskilpailun seitsemänneksi kaudella 1983–1984. Keski-Euroopan mäkiviikolla hän sijoittui toiseksi kaudella 1984–1985 ja kolmanneksi kaudella 1985–1986.

Hän lopetti uransa kauteen 1986.

## Lähteet
*
Esa Leskinen

**Esa Kullervo Leskinen** (s. 30. toukokuuta 1970 Jyväskylä) on suomalainen teatteriohjaaja ja näytelmäkirjailija. Vuodesta 2018 lähtien Leskinen on toiminut Suomen Kansallisteatterin pääohjaajana. Sitä ennen hän toimi Ryhmäteatterin taiteellisena johtajana vuosina 1997–2017.

Esa Leskinen kirjoittaa Pääohjaajan blogia, joka on osa Kansallisteatterin Avauksia-blogia.

## Ohjauksia
**Ryhmäteatterissa:**
* Idiootti (1997)
* Myrsky (2002)
* Saatana saapuu Moskovaan (2007)
* Päällystakki (2009)
* Euroopan taivaan alla (2010)
* Jatkuvaa kasvua (2011)
* Jäniksen vuosi (2013)
* Mielipuolen päiväkirja (2015)
* Muodonmuutos (2017)

**Kansallisteatterissa:**
* Equus (1996)
* Rikos ja rangaistus (2001)
* Godot (1999)
* Romeo ja Julia (2002)
* Neljäs tie (2013)
* Yhdestoista hetki (2019)

## Lähteet

## Aiheesta muualla
* Pääohjaajan blogi
Karel Kodejška

**Karel Kodejška** (20. maaliskuuta 1947) on tšekkiläinen mäkihyppääjä, joka edusti urallaan Tšekkoslovakiaa. Kodejška voitti lentomäessä kaksi MM-mitalia: pronssia vuonna 1973 ja mestaruuden vuonna 1975. 

Kodejška osallistui Sapporon 1972 ja Innsbruckin 1976 talviolympialaisiin ja sijoittui parhaimmillaan Sapporossa 1972 normaalimäen kilpailussa seitsemänneksi. Maailmanmestaruuskilpailuissa hänen paras sijoituksensa oli kuudes sija suurmäen kilpailussa 1974.

Kodejška valittiin Tšekkoslovakian Vuoden urheilijaksi 1975.

## Lähteet
Gary Dourdan

**Gary Robert Dourdan** (s. 11. joulukuuta 1966 Philadelphia, Pennsylvania, Yhdysvallat) on yhdysvaltalainen näyttelijä, jonka roolitöihin kuuluu Warrick Brown televisiosarjassa *[[CSI]]*. 

## Elämäkerta
Dourdan muutti nuorena perheensä kanssa Philadelphiasta Willingboroon, New Jerseyn. Kun Dourdan oli kuusivuotias, hänen 23-vuotias isoveljensä kuoli Haitilla pudottuaan motellin parvekkeelta. Kuolemantapaus jäi selvittämättömäksi. Dourdan kiinnostui samoihin aikoihin näyttelemisestä, musiikista ja taistelulajeista. Myöhemmin hän muutti New Yorkiin, jossa työskenteli ovimiehenä harjoitusstudiolla.

### Näyttelijänä
Dourdan päätyi lopulta näyttelijäksi, kun näyttelijä ja tanssija Debbie Allen hankki hänelle roolin televisiosarjasta *A Different World*. Sarjan jälkeen Dourdan esiintyi muutamissa televisiosarjoissa ja elokuvissa, kuten *[[Saarten salaisuus]]*, *[[Teräsmieheni]]* ja *[[Alien – ylösnousemus]]* ennen kuin hän sai siihenastisen uransa merkittävimmän roolin televisiosarjasta *CSI*. Sarjan ohella hän on tehnyt myös muutamia äänirooleja animaatioihin, kuten *[[Fillmore]]*, ''Kim Possible'', sekä vuonna 2008 julkaistuun elokuvaan **.

## Lähteet

## Aiheesta muualla
* Gary Dourdan CSI guide.comissa
Flanderin ympäriajo 2008

**Flanderin ympäriajo 2008** oli järjestyksessään 92. Flanderin ympäriajo. Kilpailu käytiin 6. huhtikuuta 2008 Brüggestä Ninoveen. Reitin pituus oli 264&nbsp;kilometriä.

Vuoden 2008 Flanderin ympäriajo käytiin kylmissä sääoloissa, taivaalta satoi niin vettä kuin luntakin. Huonoista oloista johtuen kilpailussa sattui paljon kaatumisia ja loukkaantumisia. Märät olot aiheuttivat erityisvaikeuksia mukulakivipintaisissa nousuissa.

Useiden irtiottoyritysten jälkeen kärkeen muodostui 38&nbsp;kilometriä ennen maalia ryhmä, johon kuuluivat Stijn Devolder, Karsten Kroon, Sebastian Langeveld, Alessandro Ballan ja George Hincapie. Juuri kun takaa-ajoryhmä oli tavoittamassa kärkimiehet 26&nbsp;kilometriä ennen maalia Devolder lisäsi vauhtia karaten yksinäiseen irtiottoon. Häntä lähti tavoittamaan ryhmä, johon kuuluivat Sylvain Chavanel, Janek Tombak, Thor Hushovd ja Manuel Quinziato.

Muur van Geraardsbergenin nousun jälkeen, 15&nbsp;kilometriä ennen maalia Devolderin lähimmät uhkaajat olivat Ballan, Nick Nuyens, Niki Terpstra, Tom Boonen, Juan Antonio Flecha ja Grégory Rast. Muutamaa kilometriä myöhemmin Sebastian Langeveld lähti tavoittamaan Devolderia. Kuusi kilometriä ennen maalia Flecha tavoitti Langeveldin ja alkoi saavuttaa Devolderia. Hän ei kuitenkaan onnistunut aikeessaan vaan sai sen sijaan muutama kilometri ennen maalia seurakseen Nuyensin. Devolder voitti kilpailun 15 sekuntia ennen Nuyensia, joka kukisti Flechan loppukirissä.

## Lopputulokset
### Brugge–Ninove, 264 km

## Aiheesta muualla
*Virallinen sivusto
Wow (Kylie Minoguen kappale)

**Wow** on toinen single Kylie Minoguen albumilta X. Se julkaistiin helmikuussa 2008. Sen ovat kirjoittaneet Kylie Minogue, Greg Kurstin ja Karen Poole. Kappaleen tuotti Greg Kurstin.

## Musiikkivideo

Kappaleen musiikkivideon on ohjannut Melina Matsoukas Los Angelesissa, Kaliforniassa tammikuussa 2008 samalla kun Kylien seuraavan singlen In My Arms video kuvattiin. Videossa Minogue nähdään tanssimassa klubissa.

## Listasijoituksia

## Lähteet
Vuoden muotokuvaaja

**Vuoden muotokuvaaja** -kilpailu on vuosina 1983–2018 järjestetty Suomen Ammattivalokuvaajat ry:n vuosikilpailu. Kilpailun tarkoitus on muotokuvakentän ammatillisen tason ja arvostuksen nostaminen Kilpailun voittaja julistettiin Vuoden muotokuvaajaksi. 

Vuodesta 2019 kilpailua muutettiin kattamaan laajemmin valokuvauksen osa-alueita nimellä **Finnish Photo Awards** (). Vuonna 2026 sarjoja on 12: mainoskuva, klassinen muotokuva, luova muotokuva, lapsikuvaus, kuvituskuva ja digitaalinen taide, maisemakuva, lehti- ja reportaasikuva, urheilukuva, lemmikkieläimet, hääkuvaus ja villieläimet. Lisäksi mukana on pääkilpailusta erillinen sarja tekoälyllä luoduille kuville. Kilpailu muistuttaa siis nyt 2020-luvun taitteessa lakkautettua, Finnfoton järjestämää Fotofinlandiaa sellaisena kuin sitä kilpailua käytiin viimeisinä vuosina.

## Vuoden muotokuvaaja
* 1975 Jaakko Ojala 
* 1983 Mona Mannerheimo
* 1984 Pirkko Porthén-Salmi
* 1985 Alli Leinonen
* 1986 Liisa Siltanen
* 1987 Ari Peuho
* 1988 Paula Nikku
* 1989 Kari Lakka
* 1990 Kimmo Torkkeli
* 1992 Liisa Kuisma
* 1993 Harri Hinkka
* 1994 Harri Virta
* 1995 Harri Hinkka
* 1996 Harri Virta
* 1997 Pentti Pitkälahti
* 1998 Ritva Välitalo
* 1999 Krister Löfroth
* 2000 Tuija Kotka-Ritavuori
* 2002 Reijo Koirikivi
* 2003 Toni Härkönen
* 2004 Reijo Koirikivi
* 2005 Patrik Raski
* 2006 Tomi Aho
* 2007 Petra Tiihonen
* 2008 Onni Kinnunen
* 2009 Irina Kolomijets
* 2010 Sirpa Ryyppö-Himanen
* 2011 Mikaela Löfroth
* 2012 Johanna Karttunen
* 2013 Antti Karppinen
* 2014 Sami Reivinen
* 2015 Vesa Tyni
* 2016 Johanna Sjövall
* 2017 Suvi Roiko
* 2018 Emmi Virtanen

## Lähteet
Sievin kirkko

**Sievin kirkko** on Sievin seurakunnan neljäs kirkko. Kirkko sijaitsee Sievin kunnan hallinnollisessa keskustassa Haikolankylässä.

Sievin seurakunta erotettiin vuonna 1650 Kalajoen emäseurakunnasta omaksi kappeliseurakunnaksi nimeltään Evijärvi. Ensimmäinen kirkko rakennettiin nykyisen Vanhakirkon kylän läheisyyteen vuonna 1654. Kirkko osoittautui kuitenkin liian pieneksi, ja niinpä samalle paikalle rakennettiin uusi isompi kirkko jo vuonna 1690.
Tämä kirkko korvattiin Simon Silvénin rakentamalla kirkolla, joka valmistui 1775.

Raution kylä erosi Sievin seurakunnasta omaksi kappeliseurakunnaksi vuonna 1826. Jo aiemmin kyläläiset olivat rakentaneet oman kirkon. Raution kylän eroaminen Sievin seurakunnasta johti uuden kirkon rakentamiseen uudelle paikalle lähemmäs uuden seurakunta-alueen keskustaa.

Uuden ja siis nykyisen kirkkorakennuksen on suunnitellut Oulun läänin lääninarkkitehti L. I. Lindqvist. Kirkko valmistui vuonna 1861 ja se vihittiin käyttöön 30. kesäkuuta 1862. Kirkko on tyyliltään perinteinen puinen ristikirkko. Pituudeltaan kirkko on 46 metriä ja kirkontornilla on korkeutta 36,5 metriä. Kirkko on säilynyt varsin hyvin alkuperäisessä asussaan. Vuoden 1979 ulkomaalauksessa pyrittiin palauttamaan kirkon alkuperäinen väritys.

Kirkon alttaritaulun *Tulkaa minun tyköni kaikki työtä tekevät ja raskautetut* on maalannut taiteilija Arthur Heickell. Taulu hankittiin kirkkoon vuonna 1915.

## Lähteet

## Aiheesta muualla
*
Flanderin ympäriajo 2006

**Flanderin ympäriajo 2006** oli järjestyksessään 90. Flanderin ympäriajo. Kilpailu käytiin 2. huhtikuuta 2006. Tom Boonen uusi edellisvuotisen voittonsa kukistettuaan loppukirissä Leif Hosten.  

## Lopputulokset

### Brügge–Meerbeke, 259 km

## Lähteet
*Tulokset Sports123 -sivustolta
Castelfidardo

**Castelfidardo** on kaupunki Italian Marchen alueella Anconan maakunnassa, noin 21 kilometriä Anconasta. Kaupungissa on arviolta 18&nbsp;733 asukasta (vuonna 2015), ja sen pinta-ala on 32,7 neliökilometriä. 

## Maantiede
Kunnan alueen korkeus merenpinnasta vaihtelee viidestä 199 metriin. Kaupunki sijaitsee Aspion ja Musonen jokilaaksojen välissä.

## Historia
18. syyskuuta 1860 kaupungissa oli Castelfidardon taistelu, joka oli ratkaiseva Italian yhdistymisessä. 1860-luvulla Paolo Soprani perusti kaupunkiin harmonikkatehtaan, jonka myötä harmonikkojen valmistus nousi alueella merkittäväksi elinkeinotoiminnaksi.

## Väestö
Väestönkehitys on ollut kasvavaa: vuonna 1991 kaupungissa oli 15&nbsp;321 asukasta, vuonna 2001 16&nbsp;917 asukasta ja vuonna 2007 18&nbsp;338 asukasta.

## Nähtävyyksiä
Kaupungin siluettiin lyövät leimansa monet kirkot. Kaupungintalo on peräisin 1500-luvulta, ja siellä on nähtävillä muun muassa Galluccin maalaus Castelfidardon taistelusta. Palazzo Mordinissa on kulttuurihistoriallisia näyttelyjä. Palazzo Sopranin perusti harmonikanvalmistaja ja pormestari Paolo Soprani 1900-luvun alussa. Rakennuksessa on muun muassa harmonikkamuseo. Kaupungissa järjestetään vuosittain myös kansainvälinen harmonikkafestivaali ja -kilpailu.

## Lähteet

## Aiheesta muualla

*Castelfidardon kunnan sivusto 
*Castelfidardon harmonikkafestivaalin sivusto
René Mortiaux

**René Mortiaux** (1881 - ?) oli belgialainen rattikelkkailija, hän voitti yhdessä Charles Mulderin, Paul van den Broeckin, Victor Verschuerenin ja Henri Willemsin kanssa olympiapronssia neljän-viiden miehen kelkasta Chamonix’sta 1924. Renéstä ei tiedätä mitään muuta kuin hänen osallistumisensa talviolympialaisiin.

## Lähteet
Victor Verschueren

**Victor Abel Verschueren** (19. huhtikuuta 1893 – 1. tammikuuta 2000) oli belgialainen rattikelkkailija, joka voitti pronssia Chamonix’n olympialaisista 1924 4–5 miehen joukkuekilpailusta Charles Mulderin, René Mortiaux’n, Paul van den Broeckin ja Henri Willemsin kanssa. Hän kuului samoissa kisoissa myös jaetulle seitsemännelle sijalle tulleeseen Belgian jääkiekkomaajoukkueeseen. Verschueren pelasi maalivahtina.

## Lähteet
Mika Myllyaho

**Mika Juhani Myllyaho** (s. 30. joulukuuta 1966 Kerava) on suomalainen teatterinjohtaja, teatteriohjaaja ja näytelmäkirjailija. Hän aloitti Kansallisteatterin pääjohtajana vuonna 2010.

## Henkilöhistoria
Mika Myllyaho syntyi Urho ja Lilja Myllyahon perheeseen. Nuorena hän soitti kitaraa ja lauloi yhtyeessä *Urban Tango*. Ennen Teatterikorkeakouluun pääsemistä Myllyaho opiskeli Lahden kansanopistossa. Hän valmistui Teatterikorkeakoulusta ohjaajaksi vuonna 1999. Myllyaho toimi vuosina 2002–2006 Teatterikorkeakoulun ohjaajantyön lehtorina ja oli vuodesta 1998 Ryhmäteatterin taiteellinen johtaja yhdessä kirjoittaja-ohjaaja Esa Leskisen kanssa. 

Myllyaho on ohjannut Ryhmäteatterissa ja Kansallisteatterissa. Vuonna 2007 Kansallisteatterin Willensaunassa sai kantaesityksensä hänen ohjaamanaan Sofi Oksasen näytelmä *[[Puhdistus]]*. Sama ohjaus on nähty myös Tampereen Teatterikesässä. Myllyaho on myös näytellyt sekä teatterissa että elokuvassa. Hän oli myös yksi Tampereen teatterikesän kolmesta taiteellisesta johtajasta vuodesta 2007 alkaen.

## Ohjauksia
### Ryhmäteatteri
* *Isla Negran postimies* (1998)
* *Kokous* (1998)
* Oliwer Bukowski: *Tokioon menossa* (1999)
* *Ja hän puki takin yllensä* (1999)
* *Waterloo* (1999)
* Sami Keski-Vähälä: *Valtameren yllä* (2000)
* Peter Shaffer: *Amadeus* (2001)
* *Haapoja* (2002)
* *Hamlet – 150 bpm* (2003)
* Mika Myllyaho: *Paniikki* (2005)
* Sami Keski-Vähälä, Esa Leskinen, Tiina Lymi, Mika Myllyaho, Veikko Nuutinen, Harri Virtanen: *Helsingin taivaan alla* (ohjaus Esa Leskinen ja Mika Myllyaho, 2006)
* *Tuntematon sotilas* (2007)
* Mika Myllyaho: *Kaaos* (2008)
* Mika Myllyaho: *Harmonia* (2009)

### Kansallisteatteri
* *Itkupilli* (2000)
* *Persialainen syreeni* (2000)
* *Kullervo* (2001)
* *Mitä rauta maksaa?* (2002)
* *Piknik* (2002)
* Martin McDonagh: *Inishmoren luutnantti* (2004)
* Sofi Oksanen: *[[Puhdistus]]* (2007)
* *[[Täällä Pohjantähden alla]] 2011* (2011)
* *Kansanhiihto* (2012)
* *Frankenstein* (2013)
* *[[Kirsikkapuisto]]* (2013)
* *Alli Jukolan tarina* (2015)
* Mika Myllyaho: *Korjaamo* (2018)
* Mika Myllyaho: *Kampaamo* (2021)

### Seinäjoen kaupunginteatteri
* *Caligula* (Seinäjoen kaupunginteatteri, 1997)
* *Pato* (Seinäjoen kaupunginteatteri, 2000)

### Muut
* Jusa Peltoniemi: *Peltoniemen Hintrekin Surumarssi* (Kokkolan kaupunginteatteri, 1995)
* Astrid Lindgren: *[[Veljeni, Leijonamieli|Veljeni Leijonamieli]]* (Q-teatteri/Rymäteatteri, 2003; Suomenlinnan kesäteatteri, 2004)
* *Sinisen planeetan villit lapset* (Lahden kaupunginteatteri, 2006)
* Väinö Linna: *[[Tuntematon sotilas]]* (Suomenlinnan kesäteatteri, 2007)

Lähde

## Lähteet

## Aiheesta muualla
* Kemppi, Emilia: Miten minusta tuli minä, Mika Myllyaho Ylen Elävä arkisto. 3.8.2010.
* 
*
Ypäjä Karuso

**Karuso** (s. 1993 Ruotsi) on suomalaisen kenttäratsastaja Piia Pantsun menestyksekkäin ratsu. Se kilpaili nimellä **Ypäjä Karuso**. Karuso on vuonna 1993 syntynyt ruunikko ruotsinpuoliveriruuna. Sen kasvattaja on Marttorpin perhe. Karuson emä on englannintäysiverinen Just Splendit ja isä ruotsalaissyntyinen puoliverinen Krocket. Pantsu on osallistunut Karusolla useisiin kansainvälisiin kilpailuihin aina MM-tasolla saakka. Vuoden 2007 lopulla sen kerrottiin lähtevän Italiaan lähinnä esteratsastajana tunnetulle Juan Carlon Garcialle leasing-sopimuksella.

## Saavutukset

## Lähteet
* http://www.sukuposti.net/fakta.php?Numero=148801
* http://www.hs.fi/urheilu/artikkeli/Piia+Pantsua+ei+n%C3%A4hd%C3%A4+Pekingin+olympiakisoissa/1135232880953
Flanderin ympäriajo 2005

**Flanderin ympäriajo 2005** oli järjestyksessään 89. Flanderin ympäriajo. Kilpailu käytiin 3. huhtikuuta 2005 Brüggestä Meerbekeen 256&nbsp;kilometrin reitillä pilvettömässä säässä.

Muur van Geraardsbergenin nousussa kärkeen oli muodostunut kuuden ajajan ryhmä, johon kuuluivat ennakkosuosikit Tom Boonen ja Peter Van Petegem sekä Andreas Klier, Erik Zabel, Roberto Petito ja Alessandro Ballan. Klier vastasi vauhdinpidosta yrittäen estää irtiotot ja taata tätä myötä tallitoverilleen Zabelille hyvät asemat loppukiriratkaisuun. Boonen onnistui kuitenkin irtautumaan ryhmästä Bosbergin nousun jälkeen. Hän voitti kilpailun lopulta 35 sekunnin erolla Klieriin. 

## Lopputulokset
### Brügge–Meerbeke, 256 km

## Lähteet
*Tulokset Sports123-sivustolla
Icaros

**Icaros** on Diablon viides studioalbumi, joka julkaistiin 14. toukokuuta 2008. Se nousi Suomen virallisen listan sijalle 2.

Yhtyeen laulaja-kitaristi Rainer Nygårdin mukaan *[[Kahdeksan surmanluotia]]* -elokuva on vaikuttanut suuresti albumin sanoituksiin ja kansitaiteeseen. Ensimmäisen kappaleen ”Trail of Kingsin” introna toimii elokuvan tunnussävelmä ”Nälkämaan laulu”. Albumin kappalemateriaalia on kuvattu aiempaa nopeatempoisemmaksi Diabloksi, ja kitaroiden virettä on pudotettu aikaisemmasta.

Näyttelijä Esko Kovero lukee merisään albumin päättävässä kappaleessa ”Into the Sea”. Nimikappaleesta ”Icaros” kuvattiin musiikkivideo.

## Kappaleet
Sävellykset, sanoitukset ja sovitukset Marko Utriainen ja Rainer Nygård.

# 
# 
# 
# 
# 
# 
# 
# 
# 
# 

## Kokoonpano
;Yhtye
* Heikki Malmberg – rummut
* Rainer Nygård – rytmikitara, laulu
* Marko Utriainen – soolokitara
* Aadolf Virtanen – basso, taustalaulu

;Vierailevat muusikot
* Johanna Hietala – kantele kappaleessa ”Trail of Kings”
* Esko Kovero – merisää kappaleessa ”Into the Sea”
* Tuomo Saikkonen, Keijo Niinimaa, Niko Rauhala, Sakri Leinonen, Jarkko Ahola ja Tommi Salmela – taustalaulu

;Tuotanto
* Samu Oittinen – tuottaja, äänittäjä, miksaaja
* Mika Jussila – masteroija

## Arvostelut
* Desibeli.net: 
* Imperiumi: 8+/10
* Rumba: *positiivinen*
* Soundi: 

## Lähteet

## Aiheesta muualla
* 
* 
*
Silkeborg IF

**Silkeborg IF** on vuonna 1917 perustettu Silkeborgista kotoisin oleva tanskalainen jalkapalloseura, joka pelaa nykyään Tanskan 1. divisioonassa. Seura pelaa kotiottelunsa JYSK Parkissa ja sen suurimmat saavutukset ovat Tanskan mestaruus 1994, Tanskan cupin voitto vuonna 2001 ja Intertoto Cupin mestaruus vuonna 1997.

Silkeborg IF sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 229.

## Entisiä valmentajia

*  Preben Elkjær Larsen
*  Viggo Jensen
*  Bo Johansson
*  Sepp Piontek

## Lähteet

## Aiheesta muualla
* Seuran kotisivut
Go Fish

**Go Fish** on yhdysvaltalainen televisiosarja, jota esitettiin alun perin Yhdysvalloissa vuonna 2001 viiden jakson verran. Sarjassa keskitytään Andy "Fish" Troutneriin (*[[Kieran Culkin]]*), joka toivoo pääsevänsä suosittujen oppilaiden joukkoon aloittaessaan high schoolinsa.

## Aiheesta muualla
* TV.com
Anton Burger

**Anton Burger** (19. marraskuuta 1911 Neunkirchen – 25. joulukuuta 1991 Essen) oli itävaltalainen kansallissosialisti ja sotarikollinen toisen maailmansodan aikana. Arvoltaan hän oli SS-Obersturmführer. Hän työskenteli Adolf Eichmannin adjutanttina, ja pakeni tämän kanssa Unkarista Itävaltaan toisen maailmansodan lopussa. Burger palveli Theresienstadtin keskitysleirin komendanttina 1943–1944. Sodan jälkeen hän katosi maan alle, ja omaksui valehenkilöllisyyden. Burger tuomittiin poissaolevana kuolemaan tšekkiläisessä Litoměřicen oikeudenkäynnissä. Burger onnistui kuitenkin välttelemään tuomiotaan ja hänen henkilöllisyytensä paljastui vasta vuonna 1994, kolme vuotta hänen kuolemansa jälkeen.
Henri Willems

**Henri Willems** (30. syyskuuta 1899 – ?) oli belgialainen rattikelkkailija, joka voitti pronssia Chamonix’n talvikisoista 1924 4–5 miehen joukkuekisasta Charles Mulderin, René Mortiaux’n, Paul van den Broeckin ja Victor Verschuerenin kanssa. Willemsistä tiedetään tämän saavutuksen ulkopuolelta hyvin vähän.  

## Lähteet
Charles Mulder

**Charles Marie Aloy Mulder** (1. heinäkuuta 1897 Antwerpen – 7. toukokuuta 1953 Antwerpen) oli belgialainen rattikelkkailija, joka voitti pronssia Chamonix’n 1924 talvikisojen 4–5 miehen joukkuekisasta Henri Willemsin, René Mortiaux’n, Paul van den Broeckin ja Victor Verschuerenin kanssa.

Mulder pelasi jääkiekkoa Le Puck d’Anvers -joukkueessa Antwerpenissä. Hän edusti Belgiaa vuosina 1924–1927 neljissä EM-kisoissa yhteensä kymmenessä ottelussa. Belgian joukkue saavutti hopeaa vuonna 1927 ja pronssia 1924. Mulder osallistui kelkkailussa vielä vuoden 1928 talviolympialaisiin sijoittuen 16:nneksi.

## Lähteet
Frank Busemann

**Frank Busemann** (s. 26. helmikuuta 1975 Recklinghausen) on saksalainen entinen yleisurheilija, joka kilpaili pääasiassa kymmenottelussa. 

Hänen uransa suurin saavutus on kymmenottelun olympiahopea Atlantasta 1996. MM-tasolta hän saavutti pronssia Ateenasta 1997. Hänen ennätyksensä päälajissaan kymmenottelussa on 8706 pistettä.

## Lähteet
*Kotisivut
Jane Ayres

**Jane Ayres** (s. 1962 Peterborough) on englantilainen kirjailija, jonka kirjojen aiheet liittyvät hevosiin. Ayres ratsasti lapsena säännöllisesti ja aloitti ratsastuksen uudelleen kolmikymppisenä, mutta joutui lopettamaan vakavan putoamisen jälkeen.  Hän nauttii hevosista kirjoittamisesta ja lahjoittaa rahaa Brooke-nimiselle eläinsairaalalle, joka hoitaa huonosti kohdeltuja hevoseläimiä. Nykyään Ayres asuu Kentissä Biggles-kissansa kanssa. Hän on töissä musiikin ja englannin opettajana paikallisessa koulussa. Ayres harrastaa myös joogaa, egyptiläistä tanssia, kuntoilua, musiikin kuuntelua ja elokuvia.

Kirjat muodostavat sarjoja: Gemma-sarja, Matty-sarja, Vikeltäjät-sarja Myllytila-sarja ja Villin hevosen saari-sarja. 

## Suomennetut kirjat

## Lähteet
Ojoinen

**Ojoinen** on Hämeenlinnan 11. kaupunginosa. Se sijaitsee kaupungin keskustasta pohjoiseen kolmostien molemmilla puolilla. Kaupunginosan pohjoinen raja kulkee Pikku-Parolantietä pitkin ja eteläinen raja Käyräkadun pohjoispuolella.

Kaupunginosassa palveluja tarjoaa Ojoisten ostoskeskus (mm. K-ryhmän kauppa, pizzeria, pubi). Kaupunginosan keskeisimmän osan muodostaa 1960-luvulla rakennettu Ojoisten lähiö, jossa sijaitsee ostoskeskus sekä suurin osa alueen kerrostaloista. Muilta osin Ojoisten rakennuskanta koostuu pääosin pientaloista. Kaupunginosan tärkein katu on sen poikki itä-länsisuunnassa kulkeva Härkätie. Ojoisten lounaisosassa kolmostien länsipuolella sijaitsevalla asuinalueella toimii kaksi yksityistä palvelutaloa.

Ojoinen on antanut nimensä kaupunginosajaossa niukasti Puistonmäen puolella sijaitsevalle Ojoisten lastentalolle (Mäyräntie 3), jonka paikalla sijainnut Ojoisten koulu purettiin vuonna 2012. Myös Ojoisten terveysasema (Veteraanipolku 1) on Puistonmäen puolella. 

## Historia
Ojoisten alueella on ollut asutusta jo keskiajalla ennen kuin Hämeen linna rakennettiin. Myöhemmin **Ojoisten kartano** oli yksi kolmesta linnaan kuuluvasta latokartanosta. 1600-luvulla sekä vuosina 1810–1848 kartano oli Hämeen läänin maaherran virkatalona.

## Lähteet

## Aiheesta muualla
* Ojoinen Hämeenlinnan kaupungin sivuilla 
* Myllymaa, Wete. *Ojoinen story : Hämeenlinnan kaupunginosa historia.* Hämeenlinna: Veijo Myllymaa, 2016. .
Søren Kam

**Søren Kam** (11. marraskuuta 1921 Kööpenhamina, Tanska – 23. maaliskuuta 2015 Kempten, Saksa) oli tanskalainen Waffen-SS:n upseeri ja Schutzstaffelin (SS) ulkomaalainen vapaaehtoinen, joka palveli 5. SS-panssarikrenatööridivisioona Wikingissä toisen maailmansodan aikana. Hänen sotilasarvonsa oli SS-Obersturmführer.

Kam oli Tanskan natsipuolueen jäsen ja ansaitsi palveluksistaan ritariristin. Hänestä tuli Länsi-Saksan kansalainen vuonna 1956. 21. syyskuuta 2006 85-vuotias entinen SS-mies pidätettiin Kemptenissä Baijerissa eurooppalaisen pidätysmääräyksen nojalla, jonka oli antanut Tanska. Hänet haluttiin Tanskaan syytetyksi osallisuudesta sanomalehden toimittajan Carl Henrik Clemmensenin murhaan Lyngbyssä, Kööpenhaminan kaupunginosassa, toisen maailmansodan aikana. Vuonna 1946 eräs Kamin kumppaneista, Flemming Helweg-Larsen tuomittiin kuolemaan ja teloitettiin saman materiaalin nojalla. Todistusaineiston nojalla Clemmenseniä ammuttiin kolmella eri revolverilla. 4. helmikuuta 2007 Saksa torjui vaatimuksen Kamin luovuttamisesta. Tammikuussa 2008 BBC World Service esitti ohjelman nimeltä *The Danish Nazi*, jossa se luokitteli Kamin yhdeksi etsityimmistä natsisotarikollisista.

## Lähteet
Tangenttiavaruus

Differentiaaligeometriassa **tangenttiavaruus** on vektoriavaruus, joka määritellään moniston avulla. Moniston M tangenttiavaruus T_xM määritellään pisteittäin kuhunkin moniston pisteeseen x liittyvien tangenttivektoreiden muodostavana avaruutena. 

Tangenttiavaruuden dimensio on sama kuin moniston dimensio.
Svean hovioikeus

**Svean hovioikeus** () on Ruotsin vanhin ja suurin hovioikeus. Sen perusti vuonna 1614 Ruotsin kuningas Kustaa II Adolf. Suomi kuului hovioikeuden tuomiopiiriin, kunnes Suomeen perustettiin oma hovioikeus, Turun hovioikeus, vuonna 1623.

Tuomioistuin on sijainnut vuodesta 1753 lähtien Tukholman Riddarholmenilla Wrangelin palatsissa. Sillä on toimitiloja myös läheisissä Hessensteinin ja Schering Rosenhanen palatseissa. Svean hovioikeuden tuomiopiiri kattaa Tukholman, Uppsalan, Södermanlandin, Gotlannin, Västmanlandin ja Taalainmaan läänit. 

Hovioikeuden presidentti on ollut vuodesta 2008 Fredrik Wersäll. Vuosittain hovioikeuteen saapuu 10&nbsp;000 juttua. 

## Presidentit
Svean hovioikeuden presidentit perustamisvuodesta 1614 lähtien:

* 1614–1633: Magnus Brahe
* 1633–1640: Gabriel Gustafsson Oxenstierna
* 1641–1661: Pietari Brahe
* 1661–1668: Seved Bosson Bååt
* 1668–1673: Johan Nilsson Gyllenstierna
* 1674–1677: Bengt Horn
* 1677–1680: Knut Kurck
* 1680–1682: Magnus Gabriel De la Gardie
* 1682–1695: Gustaf Adolph De la Gardie
* 1695–1703: Lars Wallenstedt
* 1703–1714: Gabriel Falkenberg
* 1715–1716: Reinhold Johan von Fersen
* 1718–1723: Carl Gyllenstierna
* 1723: Gabriel Stierncrona
* 1723–1731: Pehr Scheffer
* 1731–1736: Hans von Fersen
* 1736–1743: Otto Reinhold Strömfelt
* 1743–1750: Carl Frölich
* 1750–1751: Carl Gustaf Löwenhielm
* 1751–1753: Henric Hammarberg
* 1753–1768: Johan Gerdesköld
* 1768–1772: Adam Fredenstierna
* 1772–1787: Johan Rosir
* 1787–1810: Carl Axel Wachtmeister
* 1810–1826: Henning Adolph von Strokirch
* 1826–1833: Josua Sylvander
* 1833–1835: Jonas Evelius
* 1836–1845: Eric Gabriel von Rosén
* 1845–1856: Carl Eric Isberg
* 1856–1867: Gustaf Adolph Vive Sparre
* 1867–1870: Ludvig Theodor Almqvist
* 1870–1880: Louis De Geer
* 1880–1889: Karl Johan Berg
* 1889–1899: Nils Henrik Vult von Steyern
* 1899–1910: Erik Elliot
* 1910-1918: Ivar Afzelius
* 1918–1920: Hjalmar Westring
* 1920–1931: Erik Marks von Würtemberg
* 1931–1946: Birger Ekeberg
* 1946–1950: Arthur Lindhagen
* 1950–1957: Harry Guldberg
* 1957–1963: Herman Zetterberg
* 1963–1967: Sture Petrén
* 1967–1983: Sten Rudholm
* 1983–1995: Birgitta Blom
* 1996–2007: Johan Hirschfeldt
* 2008–: Fredrik Wersäll

## Lähteet

## Kirjallisuutta
* 

## Aiheesta muualla
*Svean hovioikeuden sivut
Kaita

**Kaita** voi tarkoittaa seuraavia:

## Järviä
* Kaita, järvi Heinävedellä
* Kaita, järvi Joroisilla
* Kaita, järvi Lopella
* Kaita, järvi Luumäellä
* Kaita, järvi Mäntyharjulla
* Kaita, järvi Savitaipaleella
* Kaita, järvi Savonlinnassa
* Kaita, järvi Sulkavalla
* Kaita, järvi Suonenjoella
* Kaljujärvi-Kaita, järvi Mäntyharjussa
* Iso-Kaita, järvi Hämeenkyrössä
* Pieni-Kaita, lampi Pieksämäellä lähellä Sakonkylää
* Pikku-Kaita, järvi Tammelassa
* Särki-Kaita, järvi Pieksämäellä lähellä Sakonkylää
* Vähä-Kaita, järvi Hämeenkyrössä

## Saaria
* Kaita, saari Naantalissa
* Kaita, saari Leppäviralla
* Kaita, saari Virolahdella
* Kaita, saari Mikkelissä
* Kaita, saari Jyväskylässä

## Kaupunkeja
* Kaita, kaupunki Japanissa

## Henkilöitä
* Sani Kaita (s. 1986), nigerialainen jalkapalloilija

## Laivoja
* M/S ''Kaita'', Saaristomerellä liikennöivä yhteysalus
Kivimo (täsmennyssivu)

**Kivimo** voi tarkoittaa seuraavia asioita:

*Kivimo, kylä Houtskarissa, Paraisilla 
*M/S Kivimo, yhteysalus Naantalissa
*Kivimon lossi, lossi Roslaxin ja Kivimon välillä Houtskarissa, Paraisilla
Kerttulan koulu

**Kerttulan koulu** on raisiolainen 1.–6. luokkien peruskoulu. Vuonna 2021 koulussa oli noin 260 oppilasta.

Kerttulan koulu vihittiin alun perin käyttöön 9. elokuuta 1931. Koulua laajennettiin vuosina 1961 ja 1994, ja rakennuksia peruskunnostettiin 1990- ja 2010-luvuilla.

Vanhempi, keltainen ja kaksikerroksinen koulu sisältää musiikinluokan ja neljä muuta luokkaa. Valkoinen, uudempi koulu sisältää käsityöluokat, kieliluokka, ruokalan ja useita luokkahuoneita. Kerttulassa opiskelleet siirtyvät 7.–9. luokille Vaisaaren kouluun.

## Lähteet

## Aiheesta muualla
*Kerttulan koulun verkkosivut
*Turun Sanomat: Kerttulan koulu juhlii 75 vuottaan, 10.11.2006.
Stationary Traveller

**Stationary Traveller** on brittiläisen Camel-yhtyeen vuonna 1984 julkaistu albumi.

## Kappaleet
### Alkuperäinen vinyyliversio (1984)
#  
#  
#  
#  
#  
#  
#  
#  
#  
#  

### Remasteroitu CD-versio (2004)
# In the Arms of Waltzing Frauleins 
# Refugee 
# Vopos 
# Cloak and Dagger Man 
# Stationary Traveller 
# West Berlin 
# Fingertips 
# Missing 
# After Words 
# Long Goodbyes 
# Pressure Points (bonuskappale) 

## Kokoonpano
* Ton Scherpenzeel – urut, syntetisaattori, piano, kosketinsoittimet, mellophonium, laulu
* David Paton – basso, laulu 
* Andy Latimer – huilu, kitara, laulu 
* Paul Burgess – lyömäsoittimet, rummut 
* Mel Collins – saksofoni 
* Chris Rainbow – laulu 

## Lähteet
Yutaka Niida

**Yutaka Niida** (; s. 2. lokakuuta 1978 Jokohama, Kanagawa, Japani) on entinen korsisarjan (46,7 kg eli 105 lb) nyrkkeilijä. Hän oli WBA-liiton korsisarjan mestari vuodesta 2004 vuoteen 2008.

Niida saavutti WBA:n korsisarjan mestaruuden 25. elokuuta 2001 voitettuaan Chana Porpaoinin pistein. Vain kaksi kuukautta myöhemmin Niida luopui tittelistään, koska oli menettänyt mielenkiinnon nyrkkeilyyn. Hän palasi kaksi vuotta myöhemmin ja otteli tittelistä mutta hävisi Noel Arambuletille. Hän otteli uudelleen Arambuletia vastaan heinäkuussa 2004 ja voitti tällä kertaa ottelun tuomariäänin Arambuletin painaessa ½ paunaa yli sallitun rajan.

Niida puolusti mestaruutta menestyksekkäästi kahdeksan kertaa, ja ottelussa 1. maaliskuuta 2008 hän voitti Jose Luis Varelan tyrmäyksellä 6. erässä. Niida menetti WBA:n tunnustaman mestaruuden 15 syyskuuta 2008 kärsittyään tappion teknisellä tyrmäyksellä tuolloin voittamattomalle Román Gonzálezille. Pian tämän jälkeen Niida lopetti nyrkkeilyn.

 

 

## Lähteet

## Aiheesta muualla
*Boxrec.com
Suurmestari

**Suurmestari** voi tarkoittaa ainakin seuraavia:

* suurmestari, shakinpelaajille myönnettävä arvonimi (myös joissain muissa vastaavissa peleissä)
* suurmestari, ritarikuntien johtajien arvonimi
* suurmestari, vapaamuurarijärjestön arvonimi, suurloosin johtaja
* Ranskan suurmestari (), korkea seremoniallinen kruununvirka ancien régimen ajan Ranskassa
* Suurmestari eli En Dwi Gast, Marvel Comicsin sarjakuvahahmo
* ''Suurmestari'', suomalainen televisiosarja
* ''Suurmestari'', brittiläinen televisiosarja.
UCI Continental Circuits

**UCI Continental Circuits** on kansainvälisen pyöräilyliiton, UCI:n, järjestämä pyöräilykilpailujen sarja. Erillisiä kilpailusarjoja on yhteensä viisi, joista kukin edustaa yhtä maanosaa: Aasiaa, Afrikkaa, Amerikkaa, Eurooppaa ja Oseaniaa. Sarjat sijoittuvat ammattilaispyöräilyn huippua edustavaa UCI World Tour -sarjaa edeltävälle tasolle. 

Sarjan Euroopan kiertue koostuu lähes 350 kilpailusta, jotka vaihtelevat aika-ajoista yhden päivän kilpailuihin ja useiden päivien mittaisiin etappikilpailuihin. Sarja järjestettiin ensimmäisen kerran kaudella 2004&ndash;2005, jolloin sen voitti brasilialainen Murilo Fischer. Seuraavana vuonna voittajaksi nousi Belgian Niko Eeckhout ja kaudella 2006&ndash;2007 Italian Alessandro Bertolini.

## UCI Africa Tour

## UCI America Tour

## UCI Asia Tour

## UCI Europe Tour

## UCI Oceania Tour
Takahiro Aō

**Takahiro Aō** (, s. 6. huhtikuuta 1984 Ichihara, Chiban prefektuuri) on japanilainen ammattinyrkkeilijä, joka ottelee höyhensarjassa. Hän oli Japanin höyhensarjan mestari lyhyen aikaa vuonna 2007 puolustaen mestaruutta kolmesti. 

## Ammattiura
Aō siirtyi ammattilaiseksi syyskuussa 2003 Kōrakuen Hallissa, Tokiossa. Debyyttiottelussaan hän kukisti toisen japanilaisen nyrkkeilijän, Hiroshi Kashiharan toisen erän tyrmäyksellä. 

Kolmentoista voittamattoman ottelun jälkeen Aō voitti Kōji Umetsun Japanin höyhensarjan titteliottelussa marraskuussa 2007.

Aō pääsi huhtikuussa 2008 ottelemaan Hiroyuki Enokia vastaan karsintaottelussa WBA liiton seuraavasta haastajasta mutta otteli ratkaisemattoman. Lokakuussa 2008 Aō pääsi WBC liiton titteliotteluun jossa kuitenkin hävisi Oscar Lariosille.

Aō nousi kehään vuoden 2009 maaliskuussa. Ottelussa hän voitti Oscar Lariosin nousten näin WBC liiton mestariksi. 

Aō menetti mestaruuden ensimmäisessä puolustusottelussa Elio Rojasille häviten 12 eräisen ottelun kaikin tuomariäänin.

Aō tuli ylemmän höyhensarjan WBC liiton mestariksi vuonna 2010 voittaen Vitali Tajbertin kaikin tuomariäänin 12 eräisen ottelun päätteeksi. Mestaruutta Aō puolusti voitokkaasti Humberto Mauro Gutierrezia, Denis Boschieroa ja  Terdsak Kokietgymiä vastaan kunnes hävisi neljännessä puolustusottelussaan Gamaliel Diazille.

Vuonna 2015 Aō otteli Raymundo Beltrania vastaan väliaikaisesta WBO liiton kevytsarjan mestaruudesta häviten ottelun toisen erän tyrmäyksellä. Tulokseksi merkittiin kuitenkin ei tulosta Beltranin oltua liian painava kevytsarjaan. Beltran kärähti myös dopingista ottelun jälkeen. 

Tämän jälkeen Aōn piti otella Gamaliel Diazia vastaan mutta ottelu peruuntui Aōn loukattua nilkkansa.

## Lähteet

## Aiheesta muualla
*ammattinyrkkeilyottelut boxrec.comissa
Oi, muistatkos...

**Oi, muistatkos...** on Jorma Nortimon ohjaama suomalainen elokuva vuodelta 1954. Se on rillumarei-tyyppinen farssi, jossa pieneen Kitkakosken kylään kaavaillaan vesivoimalaitosta. Rakennusväen saapuminen saa paikkakunnalla aikaan kuohuntaa.

Yritys päästä osalliseksi rillumarei-elokuvien suosiosta ja tuotosta ei Suomi-Filmille onnistunut, eikä yhtiö jatkanut lajin parissa. Elokuvan aloitusmusiikkina on kansanlaulu ”Emma” ja päähenkilönä työmaaruokalan pitäjä Emma (Emmi Jurkka).

## Näyttelijät

## Tuotanto

Elokuva kuvattiin harvinaisen nopeasti, kahdessa viikossa. Elokuvan ensi-ilta oli 29. lokakuuta 1954 useissa kaupungeissa Helsingin ulkopuolella.

## Arviot

Kriitikkojen arvio elokuvasta oli viileä, kuten useimman aikakauden suomalaisen viihde-elokuvan kohdalla. Kriitikko Arto Pajukallio (*[[Helsingin Sanomat]]* 10.10.2012) näki ainoaksi tyhjänpäiväisyyden piristeeksi Hannes Häyrisen kovaäänisenä renkinä.

## Lähteet
Padankoski

**Padankoski** on Pälkäneen (vuoteen 2006 asti Luopioisten) kylä, joka sijaitsee Kukkiajärven rannalla, Kyynärön ja Kuohijoen kylien välissä. Harvaan asutulla Padankoskella on noin 80 vakituista asukasta, mutta kesällä väkeä on puolet enemmän. Palveluina Padankoskella toimii kesäisin Kotakahvio. Muut palvelut ovat tarjolla Rautajärvellä, jonne on matkaa noin 10 kilometriä.

Padankoskella oli Luopioisten kunnan toiseksi vanhin kansakoulu, joka lakkautettiin vuonna 1966. Koulurakennus toimi kyläläisten kokoontumispaikkana, kunnes kunta myi sen 1990-luvun lopulla. Padankosken kyläyhdistys ry rakensi EU-hankerahoituksen turvin kodan kylän uudeksi kokoontumispaikaksi 2000-luvun alussa.

Padankoski-niminen postitoimipaikka (postipysäkki) perustettiin 1. heinäkuuta 1912 ja lakkautettiin 1. tammikuuta 1981. Ennen vuoden 1991 uudistusta postitoimipaikkojen lakkaamiset merkitsivät myös postinumeron (Padankosken tapauksessa 36950) lakkaamista. Nykyisin Padankosken postiosoite on 36930 Kyynärö.

## Lähteet
Äänekosken lukio

**Äänekosken lukio** on Äänekoskella toimiva lukio.

Uusi lukiorakennus valmistui kesällä 2017.

Alkujaan Äänekosken yhteiskoulu perustettiin 4-luokkaiseksi keskikouluksi vuonna 1931, vuonna 1940 keskikouluun lisättiin lukioluokat. Lukio eriytettiin keskikoulusta omaksi Äänekosken lukioksi vuonna 1973. Koulurakennukset ovat valmistuneet vuosina 1959, 1964, 1965 ja 1966. Koulu toimi 31. heinäkuuta 1973 asti yksityiskouluna ja sen toiminnasta vastasi Äänekosken yhteiskoulun kannatusyhdistys. Koulu-uudistuksen yhteydessä koulu siirtyi Äänekosken kaupungille.

## Lähteet

## Aiheesta muualla
*Verkkosivut
*Nadja Mikkonen (28.3.2018) Ruotsin kirjoittaa enää alle puolet abeista, mutta toisin on Äänekoskella: "En ole ikinä kuullut puhuttavan mistään pakkoruotsista" (yle.fi)
Oppimispeli

**Oppimispeli** () tai **opetuspeli** on peli, jossa on oppisisältöä. Oppimispelin ensisijainen tarkoitus on saada pelaaja viihtymään pelin parissa ja tarjota opetus sellaisessa muodossa, jossa se on mahdollisimman huomaamatonta eikä siten häiritse pelaajan uppoutumista peliin.

Tunnettuja oppimispelejä ovat muun muassa *Mario is Missing* ja *Carmen Sandiego* -pelit, joissa opiskellaan maantietoa. Suomessa tehtiin 1980-luvun lopussa *[[Hup-peli]]*, jonka tarkoitus oli opettaa päihteiden kohtuukäyttöä suomalaisnuorille. 1990-luvulla ala-asteella pelattiin joskus *Hurraa Henrietta!* -nimistä matematiikka-aiheista peliä, jossa tavoitteena oli löytää Henrietta ja pelastaa hänet teloitukselta.

Oppimispelit ovat viime aikoina nousseet lähes trendi-ilmiön asemaan, mikä selittää merkittävien pelitalojen kiinnostuksen niitä kohtaan. Rovio on ilmaissut mielenkiintonsa viedä lintuhahmonsa oppimispelin muodossa itään, jonne myös Samsung on suuntaamassa yhdessä Fingerprintin kanssa lapsille suunnatun Android-peliympäristönsä kanssa. 

## Historia
Varhaisia pelien käyttötapauksia oppimistarkoitukseen on *[[The Oregon Trail (vuoden 1971 videopeli)|The Oregon Trail]]* (1971).

## Oppimispelejä
**[[Hup-peli]]*
**Mario is Missing*
**Ekapeli*
**Summanmutikka*
**Matikkaraketti* (alk. *Math Blaster*)

## Lähteet

## Aiheesta muualla

* Laura Ermi & Satu Heliö, Hypermedialaboratorio, Tampereen yliopisto: Lapset oppijoina digitaalisissa peleissä
* Mäyrä, Heliö ja Ermi: Pelien voima ja pelaamisen hallinta Lapset ja nuoret pelikulttuurien toimijoina